पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद की पूर्व सभापति गरिमा देवी सिकारिया अपने निर्वाचन क्षेत्र वार्ड संख्या- 24 अंतर्गत लाल बाजार, तीन लालटेन, सोवा बाबू चौक, आंशिक क्रिश्चियन क्वार्टर आदि नप क्षेत्र में अपने निजी कोष से कोरोना रोधी केमिकल का छिड़काव कर के अपने पूरे वार्ड क्षेत्र को सेनेटाइज करने का कार्य शुरू कराया है। शहर में बढ़े विषैले मच्छरों के प्रकोप से बचाव के लिये मच्छरमार दवा की घोल का भी छिड़काव कराया गया। मौके पर पूर्व सभापति दल बल सहित मौजूद रहीं। उन्होंने कहा कि बीते अप्रैल माह में वह स्वयं भी अपने परिवार के सात अन्य सदस्यों के साथ कोरोना संक्रमित हो गई थी। लेकिन वर्तमान में बढ़े कोरोना का भयंकर प्रकोप के कारण कोरोना के सामुदायिक संक्रमण का खतरा अब सबके सर चढ़ कर मंडराने लगा है।
इससे बचाव के लिये सबसे कारगर तरीका सबके लिये अपने अपने घरों में पूरे परिवार के साथ दुबक कर रहना सबके लिये जरूरी है। अब सबके लिये यह जरूरी है कि सामने वाले हर व्यक्ति से कोरोना संक्रमित मानकर प्रोसीजर के अनुसार मानक दूरी का पालन किया जाय। इसी के प्रति जागरूकता और सावधानी बरतने का अनुरोध करने के लिये स्वयं अपने गृह वार्ड क्षेत्र के एक एक मुहल्ले में जा रही है। मौके पर नवेंदु चतुर्वेदी, वार्ड जमादार इंदल प्रसाद मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn